Gil McDougald

Gilbert James "Gil" McDougald (19. toukokuuta 1928 San Francisco, Kalifornia – 28. marraskuuta 2010 Wall Township, New Jersey) oli yhdysvaltalainen baseballpelaaja. Hän pelasi ensimmäisen MLB-pelinsä 20. huhtikuuta 1951 ja viimeisensä 2. lokakuuta 1960.

McDougaldin ainoa ammattilaistason joukkue oli New York Yankees, jossa hän oli voittamassa viittä World Series -mestaruutta. Hän oli American Leagueen vuoden tulokas 1951, hänet valittiin kuudesti MLB:n tähdistöotteluun, vuosina 1952, 1956–1958 ja 1959, jolloin pelattiin kaksi tähdistöottelua, ja hän oli vuoden 1958 Lou Gehrigin muistopalkinnon voittaja. 

McDougald löi 7. toukokuuta 1957 pallon Herb Scoren silmään, mutta pysyviä vammoja ei aiheutunut, ja Score jatkoi uraansa lyhyen tauon jälkeen. .

McDougald kuoli marraskuussa 2010, 82-vuotiaana, eturauhassyöpään. Hän oli naimisissa ja hänellä oli seitsemän lasta, neljä poikaa ja kolme tytärtä.

Lähteet 

Yhdysvaltalaiset baseballpelaajat
Vuonna 1928 syntyneet
Vuonna 2010 kuolleet